**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 21.07.2022, ora 08.00 – 22.07.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 22.07.2022, ora 07.00**

**RÂURI**

Debitele au fost în general staționare, exceptând Vișeul și cursurile inferioare ale Someșului și Mureșului, unde au fost în scădere ușoară.

Debitele medii zilnice se situează la valori sub mediile multianuale lunare, cu coeficienţi moduli mai mici de 30%, mai mari (între 30-60%) pe râurile din bazinele hidrografice: Vișeu, Bega, Bârzava, Jiu (cu excepția bazinului hidrografic Amaradia), Ialomița, bazinul superior al Mureșului, bazinele inferioare ale Vedei și Argeșului, cursurile superioare ale Trotuşului şi Buzăului, cursul superior şi mijlociu al Bistriţei şi pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general staționare, exceptând cursul inferior al Mureșului unde vor fi în ușoară scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în țară (secțiunea Baziaș) în intervalul 21.07.2022 – 22.07.2022 a fost în scădere,având valoarea de 2100 m3/s, sub media multianuală a lunii iulie (5350 m3/s).

În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi în scădere (2050 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 21.06.2022, ora 09.00 – 22.06.2022, ora 06.00**

**ÎN ŢARĂ**

Vremea a fost călduroasă în majoritatea regiunilor, iar în vest și sud-vest a devenit caniculară și cu disconfort termic ridicat. I*ndicele temperatură-umezeală (ITU) a atins și izolat a depășit ușor pragul critic de 80 de unităti în cea mai mare parte a Banatului și Olteniei și pe arii restrânse în Crișana și Muntenia.* Cerul a fost senin, exceptând dupăamiază sud-estul Transilvaniei, sudul Moldovei, Muntenia și Dobrogea, unde au fost unele înnorări. Vântul a suflat slab și moderat, cu unele intensificări pe crestele montane, dar local şi în est și sud-est şi izolat în rest. Temperaturile maxime au fost cuprinse între 25 de grade la Sulina și 39 de grade la Calafat, iar la ora 06 valorile termice se încadrau între 6 grade la Miercurea Ciuc și 26 de grade la Șiria.

**LA BUCUREŞTI**

Vremea a fost călduroasă, caniculară în orele amiezii în centrul orașului, unde și *indicele temperatură-umezeală (ITU) a atins pragul critic de 80 de unități*. Cerul a fost variabil, mai mult senin în prima parte a zilei și noaptea, iar vântul a suflat slab și moderat. Temperatura maximă a fost de 33 de grade la Afumați, 34 de grade în Băneasa și 35 de grade la Filaret, iar la ora 06 se înregistrau 14 grade la stația meteo Băneasa, 16 grade la Afumați și 17 grade la Filaret.

**3. Prognoza meteorologică în intervalul 22.06.2022, ora 09.00 – 23.06.2022, ora 09.00**

**ÎN ŢARĂ**

**Valul de căldură se va intensifica și va cuprinde cea mai mare parte a țării, astfel încât vremea va deveni pe arii extinse caniculară, în special în jumătatea de sud-vest, unde disconfortul termic va fi accentuat.** Temperaturile maxime se vor încadra în general între 32 şi 39 de grade, cu cele mai ridicate valori în Câmpia de Vest, iar pe litoral se vor înregistra 28...30 de grade; minimele termice vor fi cuprinse între 9...11 grade în depresiunile Carpaţilor Orientali şi 24...26 de grade în Dealurile de Vest. *Indicele temperatură-umezeală (ITU) va atinge şi va depăşi pragul critic de 80 de unităţi în vestul şi sud-vestul ţării şi local în sud, sud-est şi centru*. Cerul va fi mai mult senin, vântul va sufla slab şi moderat, cu unele intensificări pe parcursul zilei în regiunile estice și pe crestele montane.

**LA BUCUREŞTI**

**Valul de căldură se va intensifica, disconfortul termic va fi ridicat, indicele temperatură-umezeală (ITU) se va situa în jurul pragului critic de 80 de unități**, **iar vremea va fi caniculară**. Temperatura maximă se va situa în jurul valorii de 36 de grade, iar cea minimă va fi de 19...20 de grade, uşor mai scăzută în zona periurbană. Cerul va fi mai mult senin şi vântul va sufla în general slab.

1. ***CALITATEA APELOR***

***Administrația Națională Apele Române*** informează despre producerea, în data de 21.07.2022, ora 12, unei poluări accidentale (posibile deversări neautorizate) a râului Doamnei, aval SH Ciumești, pe raza orașului Mioveni, județul Argeș, manifestata prin spumă alba la suprafața apei. Au fost prelevate probe de apa atât de către ABA Argeș Vedea cat si de către Servicii Edilitare Mioveni si Automobile Dacia. Nu s-a raportat mortalitate piscicolă.

1. ***ALIMENTĂRI CU APĂ***

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Dobrogea-Litoral**

* Din cauza scaderii semnificative a nivelului, respectiv a debitului fluviului Dunarea, de la Chiciu (km 375) -Isaccea– Tulcea- brat Chilia- brat Sulina, precum si tendinta de scadere pentru urmatoarea perioada, ABADL a transmis incepand cu data de 07.07.2022 adresa de informare catre ABA Ialomita Buzau, ABA Prut si SGA Tulcea pentru sectoarele de Dunare aferente fiecareia, pentru a aplica prevederile Planului de restrictii si folosire a apei in perioadele deficitare pentru B.H. Dunare 2021-2025, faza de atentionare / avertizare.

***Administratia Bazinala de Apă* Ialomiţa-Buzău**

* Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

***Administratia Bazinala de Apă* Argeș Vedea**

* Având în vedere scăderea accentuată a nivelului în lacul de acumulare Văcărești – r. Dâmbovița, în data de 20.07.2022 – ora 10.00 fiind înregistrat un nivel H = 234,60 mdMN < 240 cm NNR, precum și debitele afluente foarte mici, pentru refacerea stocului de apă din acumularea Văcărești – r. Dâmbovița (sursă de alimentare cu apă a populației municipiului București), începând cu data de 20.07.2022 – ora 10.00 s-a oprit din funcționare CHE Văcărești, fiind deschisă vana plană priză capitală pentru deversarea unui debit de 3,5 mc/s.

***Administratia Bazinala de Apă* Siret**

* Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindesti (pr Horait jud Suceava) si treapta a III-a pentru SPAAC Patrauti (pr Ciricau-jud Suceava).

***Administratia Bazinala de Apă* Olt**

* Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. Agropisc S.R.L. Sânpaul- Amenajare piscicolă în loc. Sânpaul, com. Mărtiniș, jud. Harghita; Comuna Belin, jud. Covasna - Zonă de agrement pentru practicarea pescuitului sportiv, loc. Belin, jud. Covasna (fosta S.C. Producție Barmar S.R.L., Sf. Gheorghe); S.C. Fishenda S.R.L., sat Sâncraiu, com. Ilieni, jud. Covasna (Transfer de la Asociația Județeană a Vânătorilor și Pescarilor Sportivi Covasna, mun. Sf. Gheorghe) - Complex Piscicol Reci, jud. Covasna - Incintele I şi II (Apa este utilizată pentru compensarea pierderilor de apă anuale prin evaporaţie şi exfiltraţie din lacuri).

***Administratia Bazinala de Apă* Prut Bârlad**

* Se aplică prevederile din „Planul de restricții și folosire a apei în perioade deficitare”, treapta a III-a pentru: S.C. PIRANIA SRL – piscicultura (jud Botoșani) S.C. CC&PES SRL - piscicultura, S.C. NORALEX SRL - piscicultura, SC PISCICOLA SRL - piscicultura, S.C. ACVACOM SRL - piscicultura, S.C. MIHPES SRL - piscicultura, (jud iași) și Municipiul Vaslui cu localitatile: Lipovat si Corbu, com. Lipovat si localitatile: Muntenii de jos, Bacaoani si Secuia, com. Munteni de Jos (județul Vaslui).
1. ***CALITATEA MEDIULUI***
2. **În domeniul aerului**

***Comisariatul Județean Giurgiu din cadrul Gărzii Naționale de Mediu*** informează despre un incendiu care se manifestă la încărcătura (cărbune) unui convoi (împingător MON AMI cu barjele 72725 și 72839) sub pavilion sârbesc, aflat în tranzit cu destinația Serbia, ancorat la km fluvial 496 (în ape internaționale), amonte de portul Giurgiu. Incendiul se manifestă la o cantitate de aproximativ 2.400 tone de cărbune pentru stingerea căruia se impune utilizarea de către ISU Giurgiu unei cantități importante de apă dar această variantă nu a fost acceptată de către transportator. Se precizează faptul că incendiul este mocnit dar se manifestă cu fum gros în atmosferă afectând mai ales orașul bulgăresc Ruse. Situația este monitorizată în permanență.

***Comisariatul Județean Satu Mare din cadrul Gărzii Naționale de Mediu*** informează despre producerea, în seara zilei de 21.07.2022, unui incendiu la celula numărul 2, deschisă recent, din cadrul Depozitului conform de deșeuri clasa B al județului Satu Mare, administrat de către SPASIMD Satu Mare, situat în apropierea localității Doba. Incendiul a cuprins o suprafață de aproximativ 1000 mp și se manifesta cu degajări mari de fum în atmosferă. S-a extins inițial un focar către pădurea din vecinătate dar a fost depistat și lichidat imediat. S-a emis și o Avertizare RO Alert. ISU SM a intervenit cu 4 autospeciale cu apa si spuma și după câteva ore incendiul a fost stins. Incendiul nu a avut impact transfrontalier, fiind localizat la o distanță de cca 20 km de frontiera de stat. Nu s-au înregistrat victime. Nu se cunosc deocamdată cauzele declanșatoare.

1. **În domeniul solului și vegetației**

***Direcția Silvică Gorj*** informează despre producerea, în data de 17.07.2022 unui incendiu care a afectat 6 ha litieră într-un fond forestier situat pe raza OS Cărbunești, localitatea Aninoasa, județul Gorj. Incendiul a fost stins in aceeași zi, la ora 19.00, prin intervenția a 1 silvicultor si a 4 cetățeni. Cauza declanșării: incendierea terenurilor agricole învecinate.

***Comisariatul Județean Prahova din cadrul Gărzii Naționale de Mediu*** informează despre producerea, în data de 18.07.2022, orele 15.30, unei poluări accidentale cu 300 liti țiței și apă sărată din cauza avarierii în timpul unor lucrări agricole a conductei de transport aparținând Sectorului Ploiești Central –OMV Petrom SA, pe raza loc Bucov, județul Prahova. A fost afectat solul pe circa 30 mp, teren agricol proprietate privată și drum de exploatare. Măsuri întreprinse: oprirea pompării, izolarea liniei de pompare, montarea unei șarniere provizorii.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**Direcția Comunicare**